Hellas’ herrelandslag i ishockey

Hellas' herrelandslag i ishockey representerer Hellas i ishockey. Laget er medlem i IIHF og er ranket som nr. 46 på IIHFs verdensranking.

Ishockey startet i Hellas, da det kom flere emigranter tilbake til Hellas. Det første offisielle greske mesterskapet ble holdt i 1989, og 5 lag deltok. Denne turneringen ble første gangen ishockey ble spilt i Hellas på en fullstørrelses bane. Det første greske juniorlandslaget ble formet i 1990, og deltok for første gang i Junior C-VM i Jugoslavia, og deltok også i junior C-VM året etter (i 1991). Det samme juniorlaget var grunnlaget for det greske seniorlandslaget som deltok for første gang i D-VM i 2001 i Sør-Afrika. Utenom de forestående juniormesterskapene hadde laget da bare trent sammen i to uker før de skulle spille turneringen. De endte likevel på tredjeplass av seks lag i dette VM.

Tross denne fremgangen lyktes ikke sporten å slå rot i Hellas. Ingen som helst økonomiske ressurser ble gitt fra myndighetene etter 1993, og dette tvang klubbene til selv å organisere kamper, isbaner og reiser osv. Dette gjorde at mange treninger ble innstilt og mange spillere sluttet.

I mai 2003 ble den siste isbanen i Hellas stengt og landslaget sto uten stadion. I de neste fire årene reiste landslagsspillerne til Tsjekkia for å trene, men de måtte selv stå for økonomien.

Ishockeyen var nær ved å legges ned i Hellas, da Dimitris Kalyvas, kapteinen på landslaget lyktes i å overtale IIHF om at Hellas enda var et aktivt medlem i forbundet. Han fikk i tillegg støtte av det greske vinteridrettsforbundet. Resultatet av dette var at Hellas fikk delta i kvalifiseringen til D-VM 2008 mot Bosnia og Armenia. Laget lyktes og fikk spille turneringen for første gang på 9 år. Hellas lyktes også med å unngå sisteplassen i VM, da de slo Mongolia 10-4 og Luxemburg 2-3 etter straffer.

De øvrige turneringene de har deltatt i er VM i 1995, 1995, 1998 og 1999, alle i D-VM.

Rekorder
Største seier i VM 15-3 mot Tyrkia den 21. mars 1992 Ishockey-VM 1992.
Største tap i VM 1-21 mot Spania den 22. mars 1995 i Ishockey-VM 1995.

Lagoppstilling i VM 2008

VM-turneringer
 1992 – D-VM (D-VM) i Sør-Afrika – treer (bronse), 5 kamper, 3 seire, 0 uavgjorte, 2 tap, 36 mål, 31 innslupne mål, 6 poeng.
 1995 – D-VM (D-VM) i Sør-Afrika – nr. 9 (nest sist), 5 kamper, 1 seier, 1 uavgjort, 3 tap, 19 mål, 63 innslupne mål, 3 poeng.
 1996 – D-VM kvalifisering i Israel – diskvalifisert
 1998 – D-VM i Sør-Afrika – nr. 8 (sist), 6 kamper, 1 seire, 0 uavgjorte, 5 tap, 17 mål, 64 innslupne mål, 2 poeng.
 1999 – D-VM i Sør-Afrika – nr. 8 (nest sist), 4 kamper, 1 seier, 0 uavgjorte, 3 tap, 10 mål, 18 innslupne mål, 2 poeng.
 2008 – D-VM kval i Bosnia/Hercegovina – nr. 1, 2 kamper, 2 seire, 15 mål, 1 innsluppet mål, 6 poeng.
 2008 – D-VM i Luxembourg – nr. 5 (nest sist), 5 kamper, 1 seire, 1 sudden deaths-tap, 3 tap, 17 mål, 28 innslupne mål, 4 poeng.
 2009 – D-VM i New Zealand – nr. 4, 5 kamper, 2 seire, 1 sudden deaths-tap, 2 tap, 18 mål, 21 innslupne mål, 7 poeng.

VM-statistikk

1992-2006

2007-

Eksterne lenker
 Hjemmeside
 National Teams of ice Hockey 

Landslag i ishockey
Greske landslag